Donbassda DXR batalyon komandiri Mamay halok bo‘ldi

“Donetsk Xalq Respublikasi” (DXR)da ayirmachilarning “xalqaro brigadasi” komandiri Oleg Mamiyev (shartli laqabi Mamay) halok bo‘ldi, deb yozadi “Korrespondent.net” ayirmachilar va Rossiya OAVlariga tayanib.

Ma’lumotlarga ko‘ra, Mamiyev Avdeyev sanoat zonasi hududida 17-may kuni kechqurun o‘ldirilgan. U go‘yoki, snaryad portlashi oqibatida boshi, qorni va ko‘kragidan og‘ir jarohatlar olgan.
Mamiyev asli Shimoliy Osetiyadan bo‘lgan. Ayirmachilar tomonida turib jang qilishni 2014-yilda boshlagan. Uning “Pyatnashka” deb nomlangan batalyoni Donetsk tashqarisidagi yo‘nalishlardan birini “mudofaa qiladi”.